Welige gras hou brandgevaar in | Netwerk24
'Full Monty' laat weer klere waai
Dit was 20 jaar gelede dat die manne vir die eerste keer hul klere laat waai het.
Welige gras hou brandgevaar in
Deur Piet Theron, Bloemfontein 20 Maart 2017 06:17
Ek en Petro het pas die Wes-Kaap besoek en is diep deur die droogte en brande getref.
Daar is behoorlik niks op plase wat jou aan lewe laat dink nie. In die Paarl by ons kinders was ons soms sprakeloos as ons aanskou dat selfs vetplante vrek.
In ons gebede waarin ons daardie mense aan die genade van ons hemelse Vader opdra, dank ons Hom ook van ganser harte vir die wonderlike uitkoms wat Hy so mildelik aan die grootste deel van die land gegee het. Dit het egter nog nie ellende en swaarkry uitgewis nie. Hef aan lê nog voor vir miljoene mense. Dit bring my by 'n afgryslike moontlikheid dat rampe weens brande oral enorme skade kan veroorsaak waar gras, bossies en onkruid so welig groei dat dit vreesaanjaend is.
Dwarsdeur Bloemfontein – en elders ook op plase – word weinig of niks nie gedoen nie om dieselfde ramppad as die Wes-Kaap te loop.
Die patetiese pogings soos in Curie­laan om die welige gras en onkruid te beheer, is iets om oor te ween. Betaal ons nie belasting en vir dienste om nie so behandel te word nie? Word wakker en verhinder nog rampe.